Un tânăr ars din Neamț, refuzat la internare în București de un secretar de stat: ”Descurcați-vă măcar 24 de ore, ca după să încercăm să găsim un loc la București” / Sorina Pintea anunță că pacientul va fi transferat în Belgia

UPDATE: Ministrul Sănătății, Sorina Pintea, a declarat pentru G4Media.ro că a demarat formalitățile pentru transferarea pacientului la un spital din Belgia.

Un tânăr de 29 de ani rănit grav într-o explozie care a avut loc miercuri în Piatra-Neamț nu a putut fi transportat la un spital de arși din București din cauza lipsei de locuri, potrivit managerului Spitalului Județean de Urgență din Piatra-Neamț, citat de Știri – Neamț.ro.

Managerul spitalului din Neamț relatează faptul că secretarul de stat, Călin Alexandru, din Ministerul Afacerilor Interne, i-a spus că nu are locuri în spitale. ”Nu am avut nici un fel de loc la București în cele 3 clinici de referință: Floreasca, Spitalul de Arși și Bagdasar-Arseni. Personal am vorbit cu domnul Arafat, am vorbit și cu domnul ministru secretar de stat Călin Alexandru care ne-a spus <Descurcați-vă măcar 24 de ore, ca după să încercăm să găsim un loc la București>”.

În cele din urmă, tânărul ars pe 70% din corp va fi dus la un spital din Iași, cu o ambulanță.

El a fost rănit într-o explozie care a avut loc în apartamentul în care locuia.

Citește tot articolul pe Stiri – Neamt.ro